CELEX: 62020TN0203
Language: fi
Date: 2020-04-18 00:00:00
Title: Asia T-203/20: Kanne 18.4.2020 – Al-Imam v. neuvosto

15.6.2020   
            
            
               FI
            
            
               Euroopan unionin virallinen lehti
            
            
               C 201/45
            
         
      Kanne 18.4.2020 – Al-Imam v. neuvosto
      (Asia T-203/20)
      (2020/C 201/58)
      Oikeudenkäyntikieli: ranska
      
         Asianosaiset
      
      
         Kantaja: Maher Al-Imam (Damaskos, Syyria) (edustaja: asianajaja M. Brillat)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  hyväksyy kanteen
               
            
                  —
               
               
                  toteaa, että Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18.1.2012 annettu neuvoston asetus (EU) N:o 36/2012, Syyriaan kohdistettavista rajoittavista toimenpiteistä 31.5.2013 annettu neuvoston päätös 2013/255/YUTP, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 17.2.2020 annettu neuvoston täytäntöönpanoasetus (EU) 2020/211, Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 17.2.2020 annettu neuvoston täytäntöönpanopäätös (YUTP) 2020/212 ovat lainvastaisia siltä osin kuin ne kohdistuvat kantajaan, ja tämän johdosta
               
            
                  —
               
               
                  kumoaa mainitut säädökset ja päätökset siltä osin kuin ne kohdistuvat kantajaan
               
            
                  —
               
               
                  velvoittaa neuvoston maksamaan kantajalle 10 000 euroa kultakin viikolta 18.2.2020 alkaen korvauksena aineellisesta vahingosta, joka kantajalle on aiheutunut kanteella riitautettujen toimenpiteiden toteuttamisesta
               
            
                  —
               
               
                  velvoittaa neuvoston maksamaan kantajalle 15 000 euroa kultakin viikolta 18.2.2020 alkaen korvauksena aineettomasta vahingosta, joka kantajalle on aiheutunut kanteella riitautettujen toimenpiteiden toteuttamisesta
               
            
                  —
               
               
                  velvoittaa neuvoston korvaamaan kaikki mahdolliset tulevat vahingot, joita kantajalle saattaa aiheutua kanteella riitautettujen toimenpiteiden toteuttamisesta
               
            
                  —
               
               
                  velvoittaa neuvoston korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1.
               
               
                  Ensimmäinen kanneperuste, jonka mukaan kantajan perusoikeuksia on loukattu kyseisten toimenpiteiden toteuttamiseksi toimitetussa menettelyssä. Kanneperusteessa on kaksi osaa:
                  
                              —
                           
                           
                              Ensimmäinen osa, jonka mukaan kantajan puolustautumisoikeuksia – hänen oikeuttaan tulla kuulluksi ja menettelyn kontradiktorisuuden periaatetta – on loukattu.
                           
                        
                              —
                           
                           
                              Toinen osa, jonka mukaan kantajan oikeutta tehokkaaseen oikeussuojaan on loukattu.
                           
                        
            
                  2.
               
               
                  Toinen kanneperuste, jonka mukaan riitautettuja toimenpiteitä toteutettaessa on syyllistytty ilmeiseen arviointivirheeseen. Kanneperusteessa on kaksi osaa:
                  
                              —
                           
                           
                              Ensimmäinen osa, jonka mukaan kantajan merkitsemistä rajoittavien toimenpiteiden kohdeluetteloon ei ole perusteltu riittävällä näytöllä.
                           
                        
                              —
                           
                           
                              Toinen osa, joka koskee tosiseikkojen vääristämistä.
                           
                        
            
                  3.
               
               
                  Kolmas kanneperuste, jonka mukaan riitautetuilla toimenpiteillä on puututtu kantajan perusoikeuksiin lainvastaisesti ja suhteettomasti. Kanneperusteessa on kaksi osaa:
                  
                              —
                           
                           
                              Ensimmäinen osa, jonka mukaan omistusoikeuden suojaa on loukattu.
                           
                        
                              —
                           
                           
                              Toinen osa, jonka mukaan yksityisyyden ja perhe-elämän suojaa on loukattu.